钦定古今图书集成/明伦汇编/人事典/第010卷 > 《本草纲目》 > 《发髲发明》
## 钦定古今图书集成/明伦汇编/人事典/第010卷 > 《本草纲目》 > 《发髲发明》

韩保升曰：“《本经》云：‘自还神化’。”李当之云：“神化之事，未
见别方。按《异苑》云：‘人发变为鱓鱼，神化之异，应此者
也’。”又陈藏器曰：“生人发挂树果上，乌鸟不敢来食其
实。又人逃走，取其发于纬车上却转之，则迷乱不知
所适。此皆神化。”李时珍曰：“发者，血之馀，埋之土中，千
年不朽。煎之至枯，复有液出，误食入腹，变为症虫。锻”
治服饵。令发不白。此正神化之应验也。